
03/08/2016

הכנסת העשרים
מושב שני
<פרוטוקול מס' 263>
מישיבת ועדת החוקה, חוק ומשפט
יום רביעי, כ"ח בתמוז התשע"ו (03 באוגוסט 2016), שעה 10:30
<סדר היום:>
<הצעת חוק המפלגות (תיקון מס' 20) (כיסוי גירעון לאחר תקופת הבחירות המקדימות), התשע"ו-2016 (כ/657) – רוויזיה.>
נכחו:

<חברי הוועדה:> 
ניסן סלומינסקי – היו"ר
זאב בנימין בגין
ענת ברקו
יעל גרמן

אוסאמה סעדי

נורית קורן

מיכל רוזין

חברי הכנסת:
מירב בן ארי

יהודה גליק
יצחק וקנין
<מוזמנים:> 
	חובב ינאי
	–
	המשמר החברתי


לרשימת השדלנים שנכחו בדיון – ראו בקישור זה.

<ייעוץ משפטי: >
סיגל קוגוט
<מנהל/ת הוועדה:>
אסף פרידמן
<רישום פרלמנטרי:>
ירון קוונשטוק
<הצעת חוק המפלגות (תיקון מס' 20) (כיסוי גירעון לאחר תקופת הבחירות המקדימות), התשע"ו-2016 (כ/657) – רוויזיה>
<היו"ר ניסן סלומינסקי:>
טוב, רבותי, בוקר טוב. הוגשה רוויזיה. כלומר, אתמול בכנסת אישרו בקריאה ראשונה את הנושא.
<מיכל רוזין (מרצ):>
רגע, יש בחירות, שאנחנו כאילו בהיסטריה להעביר את זה?

<היו"ר ניסן סלומינסקי:>
קיבלת רשות דיבור?

<מיכל רוזין (מרצ):>
אני שואלת שאלה.

<היו"ר ניסן סלומינסקי:>
רק שנייה, תני לי להציג.

<מיכל רוזין (מרצ):>
בוקר טוב, ניסן, מה שלומך?

<היו"ר ניסן סלומינסקי:>
בוקר טוב. הצלחת לנוח? אני שמח.

<מיכל רוזין (מרצ):>
אז אני שואלת שאלה: מה הלחץ?
<היו"ר ניסן סלומינסקי:>
אין שום לחץ.

<מיכל רוזין (מרצ):>
לא, מה קרה - - - בלילה - - -

<היו"ר ניסן סלומינסקי:>
באמת, את ותיקה, ככה תמיד בכל סוף מושב. זה החוק יחיד? זה החוק היחיד שקורה?
<יעל גרמן (יש עתיד):>
זה לא אומר שזה נכון.

<מיכל רוזין (מרצ):>
יש בחירות?

<היו"ר ניסן סלומינסקי:>
בלי קשר.

<יעל גרמן (יש עתיד):>
אם זה לא חוק יחיד, זה אומר - - -

<היו"ר ניסן סלומינסקי:>
טוב, עשי לי טובה.

<מיכל רוזין (מרצ):>
ניסן, כמוך יש לי פריימריז, ליעל אין. אני רוצה לדעת אם יש לי שלושה חודשים להיערך לפריימריז. ספר לי.
<היו"ר ניסן סלומינסקי:>
אני לא יודע. ואם כן?

<מיכל רוזין (מרצ):>
ספר לי. ניסן, יש משהו שאתה יודע?

<היו"ר ניסן סלומינסקי:>
תשאלי את מפלגת העבודה.

<מיכל רוזין (מרצ):>
למה מפלגת העבודה? אתם יוצאים מהקואליציה?
<היו"ר ניסן סלומינסקי:>
לא יודע – לא, תשאלי את מפלגת העבודה.

<מיכל רוזין (מרצ):>
לא, זה רק אם בנט יוצא מהקואליציה.
<היו"ר ניסן סלומינסקי:>
טוב, די, בבקשה. אני אומר: לפני שבוע - - -

<מיכל רוזין (מרצ):>
אני צריכה להיערך? לא, ברצינות, אני צריכה לדעת אם אני צריכה להיערך.
<היו"ר ניסן סלומינסקי:>
את שואלת אותי לפני התקשורת? תשאלי אותי אחר כך בחדר.

<מיכל רוזין (מרצ):>
אבל תבטיח להגיד לי, כי אני צריכה להיערך. אחרת אני לא יכולה לצאת לחופש.
<היו"ר ניסן סלומינסקי:>
מאה אחוז. טוב, לפני שבוע קיימה הוועדה כאן דיון מאוד רציני ומאוד עמוק בנושא הזה של מה שנקרא חוק הפריימריז, שבעיקרו נוצר בעיקר בעקבות בקשתו של מבקר המדינה לתקן עיוות שקיים בחוק, שיוצר, לדעתו של מבקר המדינה, פגיעה קשה מאוד בזכותו של – איך זה נקרא?
<סיגל קוגוט:>
הזכות להיבחר.
<היו"ר ניסן סלומינסקי:>
הזכות להיבחר. והוא ביקש לתקן את הנושא הזה.

<מיכל רוזין (מרצ):>
זה עובד רטרואקטיבי?

<היו"ר ניסן סלומינסקי:>
לא, לא.

<מיכל רוזין (מרצ):>
אז מה עם החובות של בנט? אז איך הוא יחזיר אותן?
<היו"ר ניסן סלומינסקי:>
מיכל, עוד פעם אבקש ממך לצאת.

<מיכל רוזין (מרצ):>
למה תבקש ממני לצאת?

<היו"ר ניסן סלומינסקי:>
זה רוויזיה.

<מיכל רוזין (מרצ):>
אבל זה רלוונטי.
<היו"ר ניסן סלומינסקי:>
לא, עשי לי טובה, זו רוויזיה.

<מיכל רוזין (מרצ):>
אם זה רטרואקטיבי או לא זה לא רלוונטי?
<היו"ר ניסן סלומינסקי:>
מיכל, בבקשה. 
וקיימנו דיון בנושא הזה. ועדת החוקה אישרה את זה, ברוב גדול אפילו. עלה למליאה, המליאה אישרה את זה. לצערי, זה היה צריך להיות נדון לפני יומיים וזה נדון רק אתמול.
<יעל גרמן (יש עתיד):>
אז רגע, זה לא רטרואקטיבית? ענית למעשה שזה לא רטרואקטיבית, סיגל.
<סיגל קוגוט:>
לא, מה פתאום.
<היו"ר ניסן סלומינסקי:>
בטח שזה לא רטרואקטיבית, מה פתאום.

<יעל גרמן (יש עתיד):>
אי-אפשר לדעת.
<היו"ר ניסן סלומינסקי:>
אי-אפשר. אנחנו לא מחוקקים חוקים - - -

<מיכל רוזין (מרצ):>
כבר לא נופתע מכלום, סיגל.
<יעל גרמן (יש עתיד):>
ממש לא. לאחר ההתנהגות שהייתה פה לפני שלושת רבעי שעה כלום לא מפתיע, שום דבר.
<מיכל רוזין (מרצ):>
זה שהופתעת הבוקר זה - - -
<היו"ר ניסן סלומינסקי:>
המליאה אישרה את זה. ומיד מרגע האישור - - -

<מיכל רוזין (מרצ):>
אוסאמה, מה אתה עושה בחוץ?

<היו"ר ניסן סלומינסקי:>
מיכל, עשי לי טובה.

<מיכל רוזין (מרצ):>
סליחה, העוזרת שלך לא תנהל את אוסאמה.
<קריאה:>
העוזרת לא תנהל, אבל את תנהלי אותו.

<היו"ר ניסן סלומינסקי:>
אבל נוכל גם להצביע כשלא תהיי, ולא יהיה לך טענות. שלא יהיה לך טענות. לא, לא, מיכל.
טוב, אני אומר: ומהרגע שהמליאה אישרה את החוק בקריאה ראשונה יכולנו להוציא זימון.

<יעל גרמן (יש עתיד):>
אני מבקשת התייעצות סיעתית. סיגל, עכשיו או לפני ההצבעה. התייעצות סיעתית, אני רוצה להתייעץ. אני יכולה להמתין לפני ההצבעה אחרי שאני מסבירה או לפני.
<סיגל קוגוט:>
את לא רוצה לנמק את הרוויזיה?
<יעל גרמן (יש עתיד):>
אני מאוד רוצה לנמק. האם אחרי הנימוק אוכל לבקש התייעצות?

<סיגל קוגוט:>
כן, חמש דקות.
<יעל גרמן (יש עתיד):>
תודה. יפה מאוד.

<היו"ר ניסן סלומינסקי:>
אוקיי. ומרגע שהמליאה אישרה את זה בקריאה ראשונה יכולנו להוציא את הזימון. היה לנו דיון לשעה 09:00, ולכן קבענו את השעה 08:45. היו כאן נוכחים, דיברו. אפילו אנשים מחוץ לכנסת דיברו, הסבירו את דבריהם.
<יעל גרמן (יש עתיד):>
כמה זמן הם דיברו? 10 דקות? 12 דקות?
<היו"ר ניסן סלומינסקי:>
קיימנו הצבעה.

<יעל גרמן (יש עתיד):>
אחרי עשר דקות.
<היו"ר ניסן סלומינסקי:>
יש בקשה לרוויזיה של חברת הכנסת יעל גרמן. יש לך שתי דקות לנמק את הרוויזיה שלך. בבקשה.
<יעל גרמן (יש עתיד):>
כן. אז קודם כול, אני רוצה למחות על כל ההתנהלות שהייתה בשעה 08:45. מה זה שתי דקות? מה זה שתי דקות?
<היו"ר ניסן סלומינסקי:>
שתי דקות לנמק את הרוויזיה שלך.

<יעל גרמן (יש עתיד):>
אז שתי דקות, אני מבקשת לדבר בזמני.
<היו"ר ניסן סלומינסקי:>
לא, תדברי שתי דקות, ואם לא - - -

<יעל גרמן (יש עתיד):>
מספיק עם ההגבלה שלך של שתי דקות. מספיק. אחרי כל מה שהיה אתה עוד ממשיך עם זה? לפחות - - -

<היו"ר ניסן סלומינסקי:>
יעל, אני מבקש ממך פעם אחרונה.

<יעל גרמן (יש עתיד):>
מה אתה מבקש? אני מבקשת ממך.

<היו"ר ניסן סלומינסקי:>
את מדברת בצורה שלא נאותה לחברי כנסת.

<יעל גרמן (יש עתיד):>
ואתה דיברת בצורה נאותה?
<היו"ר ניסן סלומינסקי:>
דיברתי כמו שאני מדבר עכשיו, בצורה נאותה.

<יעל גרמן (יש עתיד):>
דיברת בצורה נאותה לפני שעה וחצי?

<היו"ר ניסן סלומינסקי:>
כן, דיברתי.

<יעל גרמן (יש עתיד):>
לא, לא דיברת בצורה נאותה.

<היו"ר ניסן סלומינסקי:>
ואת יכולה לחלוק על דעותיי.
<יעל גרמן (יש עתיד):>
לא, אתה חלקת על דעותיי.

<היו"ר ניסן סלומינסקי:>
אני חלקתי על דעותייך? כנסת ישראל חלקה, הוועדה חלקה. אבל צורת הדיבור שלך וההתפרצויות שלך הן מאוד לא מכובדות.

<יעל גרמן (יש עתיד):>
אוקיי, ניסן. אל תגביל בשתי דקות.

<היו"ר ניסן סלומינסקי:>
אגביל אותך בשתי דקות, והזמן שלך עובר.

<יעל גרמן (יש עתיד):>
ניסן, מה שלא מכובד זה ההליך.

<היו"ר ניסן סלומינסקי:>
הזמן שלך עובר.

<יעל גרמן (יש עתיד):>
ההליך לא מכובד.
<היו"ר ניסן סלומינסקי:>
מאה אחוז. אז תסבירי.

<יעל גרמן (יש עתיד):>
זה בדיוק מה שאני מתכוונת לעשות.
<היו"ר ניסן סלומינסקי:>
יש לך עד 10:41.

<יעל גרמן (יש עתיד):>
אני מבקשת ממך להפסיק לאיים בהגבלת זמן.
<היו"ר ניסן סלומינסקי:>
לא, לא אפסיק. אני לא מאיים, אני מקציב לך זמן. זה הזמן הרגיל תמיד. זה על חשבון הזמן שלך.

<יעל גרמן (יש עתיד):>
בזמן הזה שאתה מאיים, יכולתי כבר לסיים.
<היו"ר ניסן סלומינסקי:>
לא, זה על חשבון הזמן שלך.

<יעל גרמן (יש עתיד):>
אז אל תפריע לי. אתה מפריע לי.

<היו"ר ניסן סלומינסקי:>
אני לא מפריע, אמרתי לך שתי דקות.

<יעל גרמן (יש עתיד):>
אתה כרגע מפריע. כרגע אתה מפריע, בהחלט, ואתה לא נותן לי את זכות הדיבור.
<מיכל רוזין (מרצ):>
יושב-ראש ועדת האתיקה, אל תצביע על הדבר הזה. תשמע לי, אל תצביע, לך תביא מישהו אחר מש"ס. אל תצביע על חוק מושחת.
<יעל גרמן (יש עתיד):>
מצטרפת לדבריה.

<מיכל רוזין (מרצ):>
ממש. וקנין, יושב-ראש ועדת אתיקה, שמצביע על זה שאפשר לחרוג בפריימריז. תביא מישהו אחר.
<היו"ר ניסן סלומינסקי:>
מיכל, פעם אחרונה לפני שאני מוציא אותך. התריתי בך פעם, פעמיים, זו רוויזיה.

<מיכל רוזין (מרצ):>
- - -

<היו"ר ניסן סלומינסקי:>
לא משנה. לא משנה.
<יעל גרמן (יש עתיד):>
ב-21:15 אתמול בערב באו והודיעו לנו שב-08:45 בבוקר יתקיים הדיון על הצבעה שנייה ושלישית. ב-08:45 לרבים מאתנו הייתה כבר תוכנית שלא נקבעה אתמול ב-21:15 אלא נקבעה לפני מספר שבועות. וגם לי הייתה את התוכנית שלי, מפני שהגשתי בקשה לדיון מהיר לוועדת העבודה, הרווחה והבריאות. הגשתי את הבקשה הזו לפני שבועיים. היום ב-08:45 התקיים הדיון, וברור ומובן מאליו שהייתי חייבת להיות בו ולפתוח אותו. 

וכך עשיתי. פתחתי את הדיון, התנצלתי בפני ראש הוועדה, ולמרות שזה היה מאוד לא מנומס ולא ראוי, קמתי מיד לאחר שאמרתי את דברי הפתיחה ועברתי הנה. השעה הייתה 09:00, לא עברו יותר מעשר דקות מהרגע שאתה פתחת את הדיון. וגיליתי שהדיון בחוק הזה הסתיים, לרבות ההצבעות.
ולמרות שאמרתי לך, והסברתי לך את הנסיבות, וידעת את הנסיבות, וביקשתי ממך לפתוח את הדיון. ולא היה קורה שום דבר אם הייתה פותח את הדיון, והיית נותן לי את זכות הדיבור, זכות הבעת הדעה, וגם את היכולת להגיש הסתייגויות. לא היה קורה שום דבר.
אתה, אני חייבת לומר, בגסות רוח, ניסן – דיברת קודם על הטון שלי, אז אני רוצה לדבר אתך על הטון שלך – אתה בגסות רוח, תוך הטחת עלבונות אישיים על רמת הדיבור שלי אתמול – שזה בסדר, מותר לך להביע את הדעה ולחבריך, ולא בפומבי, אני חושבת שזה היה לא ראוי, ואני גם מצפה להתנצלות, אראה לך את זה בצילום, כי זה במקרה מצולם – אתה, תוך הטחת עלבונות אישיים, סירבת, סירבת לתת לי את הזכות האלמנטרית שלי. אז אני מבינה - - -

<היו"ר ניסן סלומינסקי:>
טוב, תודה רבה, עבר הזמן.
<יעל גרמן (יש עתיד):>
לא.

<היו"ר ניסן סלומינסקי:>
נימקת את זה.
<יעל גרמן (יש עתיד):>
לא, אני מצטערת מאוד.

<היו"ר ניסן סלומינסקי:>
די, יעל, עבר הזמן שלך.

<יעל גרמן (יש עתיד):>
לא, אני מצטערת, לא נימקתי.

<היו"ר ניסן סלומינסקי:>
יעל, אני יודע שאת מצטערת, ואני יודע שאת רוצה לנהל את הכנסת ואת רוצה לנהל את הוועדות.
<יעל גרמן (יש עתיד):>
לא נימקתי.

<היו"ר ניסן סלומינסקי:>
היה לך את הזמן לנמק.
<יעל גרמן (יש עתיד):>
אדוני, אני רק רוצה את זכותי.

<היו"ר ניסן סלומינסקי:>
די, נקודה, היה לך את הזמן לנמק.

<יעל גרמן (יש עתיד):>
לא, לא היה לי את הזמן, אני מצטערת מאוד.
<היו"ר ניסן סלומינסקי:>
אני מבקש.

<יעל גרמן (יש עתיד):>
לא, לא היה לי את הזמן. הסברתי את הנסיבות המקדימות, ועכשיו אנמק את ההתנגדות.
<היו"ר ניסן סלומינסקי:>
לא תכתיבי לוועדה איך להתנהל.
<יעל גרמן (יש עתיד):>
אני לא מכתיבה.

<היו"ר ניסן סלומינסקי:>
את עושה את זה כל הזמן.

<יעל גרמן (יש עתיד):>
אני לא מכתיבה.

<היו"ר ניסן סלומינסקי:>
טוב, אני לא מתווכח אתך. יש לך חצי דקה נוספת, תעמדי בה. אם לא, לא יהיה יותר, נגמר.
<יעל גרמן (יש עתיד):>
אני מבקשת לנמק את ההסתייגות ולומר, שלהקל על גביית הכספים, על תרומות הכספים ועל ניהול הכספים על-ידי המועמדים הפריימריז – להקל על זה, מבחינתי זה - - -
<היו"ר ניסן סלומינסקי:>
רבותי, אני מבקש מכל אלה – מיכל.

<מיכל רוזין (מרצ):>
מה?

<היו"ר ניסן סלומינסקי:>
זה מפריע, מה אני יכול לעשות? אני רוצה לשמוע אותה, ואני שומע אותך כל הזמן. מה אני יכול לעשות?

<מיכל רוזין (מרצ):>
ניסן, זה שאתה שומע אותי גם כשאני לא מדברת, זו כבר בעיה - - -
<היו"ר ניסן סלומינסקי:>
בבקשה.

<יעל גרמן (יש עתיד):>
מבחינתי זה דבר שהוא לא ראוי, זה מינהל לא תקין. אני לא רוצה לומר את המילה שחיתות, אבל אין ספק שבניהול פריימריז פעמים רבות שמענו על מקרי שחיתות, שמענו על תרומות פיקטיביות, שמענו על ארגזים, שמענו על הרבה מאוד דברים. פריימריז צריך לנהל מאוד מאוד בקפידה. ואי-אפשר להקל, אם כבר, צריך להחמיר.
הניסיון היום להקל על מועמד לפריימריז לגבות כל תרומה, לקחת כל תרומה, וגם אם זה מעבר - - -
<היו"ר ניסן סלומינסקי:>
טוב, תסכמי.

<יעל גרמן (יש עתיד):>
אני מסכמת, אני מסיימת.
<היו"ר ניסן סלומינסקי:>
לא, נגמרה כבר גם תוספת הזמן.

<יעל גרמן (יש עתיד):>
אני באמצע משפט. אתה חושב שזה ראוי באמת להפסיק אותי באמצע משפט?

<היו"ר ניסן סלומינסקי:>
אז תסכמי את המשפט.

<יעל גרמן (יש עתיד):>
אז זה מה שאני עושה.

<היו"ר ניסן סלומינסקי:>
אמרתי: תסיימי את המשפט.

<יעל גרמן (יש עתיד):>
אם לא תפריע לי, אוכל לסיים. אתה לא נותן לי לסיים.
מה שאני רוצה לומר, שכל החוק הזה נגוע במינהל לא תקין, נגוע באינטרסים שאני לא יכולה להבין אותם. ויכול, אני לא אומרת שכן, אבל יכול בהחלט להביא להגברת השחיתות הפוליטית, שכולנו מתנגדים לה. ולכן אני מתנגדת לחוק הזה.
<היו"ר ניסן סלומינסקי:>
תודה רבה. עכשיו, לפני שנצביע, ביקשתם, יש לכם חמש דקות, עד 10:49. חמש דקות.
<(הישיבה נפסקה בשעה 10:44 ונתחדשה בשעה 10:49.)>
<היו"ר ניסן סלומינסקי:>
טוב, רבותי, מי בעד קבלת הרוויזיה? ירים את ידו. ארבעה. מי נגד? ירים את ידו. שישה.
הצבעה

בעד הרוויזיה – מיעוט
נגד – רוב
הרוויזיה לא נתקבלה.
<היו"ר ניסן סלומינסקי:>
הרוויזיה נפלה. תודה רבה.
טוב, הישיבה נעולה.
<הישיבה ננעלה בשעה 10:50.>

